વધુમાં પ્રધાનમંત્રી મોદીએ જણાવ્યું હતું કે સૌપ્રથમ હું વિશ્વભારતીનાં ચાન્સેલર તરીકે માફી માંગું છું. હું જયારે અહી આવી રહ્યો હતો ત્યારે કેટલાક વિદ્યાર્થીઓએ જણાવ્યું હતું કે અહી પીવાના પાણીની સમસ્યા છે. હું તમને થયેલ અસુવિધા બદલ માફી માંગું છું. વધુમાં તેઓએ જણાવ્યું હતું કે બાંગ્લાદેશનાં પ્રધાનમંત્રી શેખ હસીના અહી હાજર છે, ભારત અને બાંગ્લાદેશ બે અલગ અલગ દેશ છે પરંતુ આપણા હિત જોડાયેલ છે જેમાં સંસ્કૃતિથી માંડીને પબ્લિક પોલીસીનો સમાવેશ થાય છે. આપણે એકબીજાથી ઘણું શીખીએ છીએ જેનું મોટું ઉદાહરણ બાંગ્લાદેશ ભવન છે.